钦定古今图书集成/明伦汇编/官常典/第747卷 > 翁鸿业
## 钦定古今图书集成/明伦汇编/官常典/第747卷 > 翁鸿业

按《杭州府志》：“鸿业，字一𤩽，钱塘人。天启甲子，举浙江
第一，乙丑登进士。殿试拟第一甲第一名者数日矣。
忽阅卷，阁臣以误入‘分崩’字，遂易第二甲第一名。例
当馆选，闭户不投津要，仅以仪部郎出为广东右参
政，分守岭东，以平海寇，出冤狱，称能吏。丁祖父艰，承
重归里。丁丑，补山东右参政兼按察副使。时羽书旁”
午，鸿业分校诸郡，语诸生：“力学读书，当知世间忠孝
事。”戊寅，济南被围，御史檄鸿业署兵部，分守东城。己
卯正月二日大雾昼晦，陷城东门，守陴者溃；鸿业伤
头颅、中左股，投烈焰以死。莱阳宋璜为杭郡司李，乃
白其事。